text: চট্টগ্রাম সিটি কর্পোরেশন (চসিক) বাংলাদেশের বাণিজ্যিক রাজধানী ও দ্বিতীয় বৃহত্তম শহর চট্টগ্রামের স্থানীয় সরকার সংস্থা, যা সার্বিকভাবে চট্টগ্রাম মহানগরীর পরিচালনের দায়িত্ব পালন করে থাকে।
  
  আয়তন 
  চট্টগ্রাম সিটি কর্পোরেশনের মোট আয়তন ১৬০.৯৯ বর্গ কিলোমিটার।
  
  জনসংখ্যা 
  ২০০১ সালের পরিসংখ্যান অনুযায়ী চট্টগ্রাম সিটি কর্পোরেশনের মোট জনসংখ্যা ২০,৬৮,০৮২ জন। এর মধ্যে পুরুষ ১১,৬৩,৬৭৬ জন এবং মহিলা ৯,০৪,৪০৬ জন।
  
  অবস্থান ও সীমানা 
  বাংলাদেশের দক্ষিণ-পূর্বাংশে ২২°১৩' থেকে ২২°২৭' উত্তর অক্ষাংশ এবং ৯১°৪০' থেকে ৯১°৫৩' পূর্ব দ্রাঘিমাংশ জুড়ে চট্টগ্রাম সিটি কর্পোরেশনের অবস্থান। এর দক্ষিণে আনোয়ারা উপজেলা; পূর্বে পটিয়া উপজেলা, বোয়ালখালী উপজেলা ও রাউজান উপজেলা; উত্তরে হাটহাজারী উপজেলা ও সীতাকুণ্ড উপজেলা এবং পশ্চিমে সীতাকুণ্ড উপজেলা ও বঙ্গোপসাগর অবস্থিত।
  
  ইতিহাস 
  ১৮৬৩ সালের ২২ জুন 'চট্টগ্রাম মিউনিসিপ্যালিটি' গঠিত হয়। ১৯৮৪ সালে এর প্রশাসন ও কার্যক্রম পরিচালনার জন্য ১৮ জন কমিশনারের সমন্বয়ে পরিষদ গঠন করা হয়। সে সময়ে চট্টগ্রাম শহরের সাড়ে চার বর্গমাইল এলাকা উক্ত মিউনিসিপ্যালিটির আওতাধীন ছিল। প্রথমে ৪টি ওয়ার্ডে মিউনিসিপ্যালিটি বিভক্ত থাকলেও ১৯১১ সালে এ, বি, সি, ডি এবং ই নামে ৫টি ওয়ার্ড সৃষ্টি করা হয়। জে ডি ওয়ার্ড ছিলেন চট্টগ্রাম মিউনিসিপ্যালিটির প্রথম প্রশাসক এবং খান বাহাদুর আবদুচ ছত্তার ছিলেন প্রথম নির্বাচিত চেয়ারম্যান। পরবর্তীতে ত্রিশ বছর ধরে চেয়ারম্যান ছিলেন নূর আহমদ।
  
  ১৯৭৭ সালের ২৯ জুন চট্টগ্রাম মিউনিসিপ্যালিটির নাম পরিবর্তিত করে 'চট্টগ্রাম পৌরসভা' নামকরণ করা হয়। চট্টগ্রাম পৌরসভার প্রথম নির্বাচিত চেয়ারম্যান ছিলেন ফজল করিম। এই পৌরসভার কাজ ছিল শহুরেদের কাছ থেকে আসাম বেঙ্গল রেলওয়ে কোম্পানির হোল্ডিং ও জেটি কর, গৃহায়ণ কর, ভূমি কর এবং (১৮৯৬ সাল থেকে) পয়ঃনিষ্কাশন কর আদায় করা। ১৯০৬ সাল থেকে শুরু হয় ফেরি কর ও টোল কর আদায়। ১৯৫‌৬ সালে কর আদায়ের সাফল্যের জন্য চট্টগ্রাম পৌরসভার প্রথম সরকারি অর্থ সাহায্যের জন্য সরকারি অর্থ সাহায্যের তালিকায় নথিভুক্ত হয়।
  
  ১৯৮২ সালের ১৬ সেপ্টেম্বর চট্টগ্রাম পৌরসভাকে 'চট্টগ্রাম মিউনিসিপ্যাল কর্পোরেশনে' উন্নীত করা হয়। এই সময়ে এর আওতাধীন এলাকা হয় সর্বমোট ৬০ বর্গমাইল। প্রশাসক হিসেবে নিযুক্ত হন ব্রিগেডিয়ার মফিজুর রহমান চৌধুরী।
  
  ১৯৯০ সালের ৩১ জুলাই চট্টগ্রাম মিউনিসিপ্যাল কর্পোরেশনের নাম পরিবর্তিত করে 'চট্টগ্রাম সিটি কর্পোরেশন' নামকরণ করা হয়। সরকার কর্তৃক মাহমুদুল ইসলাম চৌধুরীকে মেয়র নিযুক্ত করা হয়। পরবর্তীতে ১৯৯৪ সালের প্রথম নির্বাচন পর্যন্ত মীর মোহাম্মদ নাছির উদ্দীন মেয়র হিসেবে দায়িত্ব পান। ১৯৯৪ সালের প্রথম নির্বাচনে এবিএম মহিউদ্দীন চৌধুরী মেয়র নির্বাচিত হন। সর্বশেষ ২০১৫ সালের সিটি কর্পোরেশন নির্বাচনে মেয়র নির্বাচিত হন আ জ ম নাছির উদ্দিন।
  
  প্রশাসনিক এলাকা 
  ১৯৭৮ সালের ৩০ নভেম্বর চট্টগ্রাম মহানগরীকে হাটহাজারী উপজেলার একটি ওয়ার্ড সহ আরো ৬টি মেট্রোপলিটন থানার অধীনে সর্বমোট ৪১টি ওয়ার্ডে বিভক্ত করা হয়।
  
  পরবর্তীতে ২০০০ সালের ২৭ মে ৬টি মেট্রোপলিটন থানাকে বিভক্ত করে আরো ৫টি ও কর্ণফুলী নদীর দক্ষিণ-পূর্বাংশের ৮টি ইউনিয়ন (১টির আংশিক) নিয়ে গঠিত কর্ণফুলী থানাসহ সর্বমোট ৬টি নতুন মেট্রোপলিটন থানা গঠিত হয়।
  
  ২০১৩ সালের ৩০ মে তৃতীয় ধাপে ৭টি মেট্রোপলিটন থানাকে বিভক্ত করে নতুন আরো ৪টি মেট্রোপলিটন থানা গঠন করা হয়।
  
  থানাসমূহ
  চট্টগ্রাম মহানগরীতে বর্তমানে ১৬টি থানা রয়েছে।
  
  ওয়ার্ডসমূহ
  thumb|280px|চট্টগ্রাম সিটি কর্পোরেশনের ওয়ার্ডসমূহ
  চট্টগ্রাম সিটি কর্পোরেশনে বর্তমানে ৪১টি ওয়ার্ড রয়েছে।
  
  বর্ধিত সিটি কর্পোরেশন
  
  সিটি কর্পোরেশন নির্বাচন
  
  ২০২১
  
  ২০১৫
  
  ২০১০
  
  ২০০৫
  
  প্রশাসক, চেয়ারম্যান এবং মেয়রগণের তালিকা 
  মিউনিসিপ্যালিটি (২২ জুন, ১৮৬৩)
  
  পৌরসভা (নাম পরিবর্তন ২৯ জুন, ১৯৭৭)
  
  মিউনিসিপ্যাল কর্পোরেশন (উন্নীতকরণ ১৬ সেপ্টেম্বর, ১৯৮২)
  
  সিটি কর্পোরেশন (উন্নীতকরণ ৩০ সেপ্টেম্বর ১৯৮৯)
  
  আরও দেখুন 
   চট্টগ্রাম
   চট্টগ্রাম জেলা
   বাংলাদেশের সিটি কর্পোরেশনের তালিকা
   চট্টগ্রাম সিটি কর্পোরেশন সাহিত্য পুরস্কার
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:চট্টগ্রামের সরকার
  বিষয়শ্রেণী:চট্টগ্রাম সিটি কর্পোরেশন
  বিষয়শ্রেণী:বাংলাদেশের সিটি কর্পোরেশন
title: চট্টগ্রাম সিটি কর্পোরেশন